cyanic-selkie/wikianc huggingface dataset:
ఆగ్నేయ మధ్య రైల్వే
విస్తరణ పరిధి
ఆగ్నేయ మధ్య రైల్వే తిరువంతపురం, చెన్నై, కొచ్చిన్, తిరుపతి, తిరునల్వేలి, బెంగుళూర్, భుజ్, గాంధిధామ్ ఓఖా, పోర్బందర్, ధన్బాద్, హైదరాబాదు, జైపూర్, గోరఖ్పూర్, షిర్డీ, ఉదయపూర్, బికానెర్ జమ్మూ, జోధ్పూర్, గౌహతి, కాన్పూర్, లక్నోకు ప్రత్యక్ష రైళ్ళు అనుసంధానించబడింది, రాంచి,, భారతదేశంలో అనేక ఇతర నగరాలు, పట్టణాలు కూడా అనుసంధానం ఉంది.
ప్రధాన స్టేషన్లలో నాగ్పూర్ (ఎన్‌జిపి), గోండియా (జి) డోంగర్ఘర్ (డిజిజి), రాజ్ నంద్ (ఆర్‌జెఎన్), దుర్గ్ (డియుఆర్‌జి), భిలాయి (బిఐఎ), రాయ్పూర్ (ఆర్) భట్పర (బివైటి), టిల్డా (టిఎల్‌డి), బిలాస్పూర్ (బిఎస్పి), గెవ్రా రోడ్డు (జిఎడి), రాయ్గఢ్ (ఆర్‌ఐజి), అనుప్పుర్ (ఎపిఆర్). అన్ని ముంబై-హౌరా, ముంబై-కాట్నీ-విశాఖపట్నం ప్రధాన రైలు మార్గము మీద ఉంటాయి. అలాగే నాగ్పూర్, బిలాస్పూర్, దుర్గ్, రాయ్పూర్ (ఆర్) అనేవి ఎస్‌ఈసిఆర్ లో ప్రధాన (కూడళ్ళు) జంక్షన్లుగా ఉన్నాయి. 2009 సం. నాటికి ఎస్‌ఈసిఆర్ లోని దుర్గ్, బిలాస్పూర్ మధ్య ఒక తృతీయ రైలు రైలు మార్గము పూర్తి చేసింది.
మూసలు, వర్గాలు
వర్గం:భారతీయ రైల్వే మండలాలు వర్గం:భారతీయ రైల్వేలు వర్గం:ఆగ్నేయ మధ్య రైల్వే జోన్ వర్గం:1998 స్థాపితాలు
విద్యుదయస్కాంతం
thumb|right|200px|విద్యుదయస్కాంతం
సాధారణ అయస్కాంతాన్ని ఉక్కు లేదా ఇనుముతో తయారు చేస్తారు. దీనికి ఉత్తర, దక్షిణ ధృవాలుంటాయి. దీనినే శాశ్వత అయస్కాంతం అని కూడా అంటారు. దీనికి భిన్నమైనది విద్యుదయస్కాంతం. విద్యుత్తు ప్రవహించినంత సేపు మాత్రమే ఇందులో అయస్కాంత తత్త్వం ఉంటుంది. దీన్ని తయారు చేయడానికి ఒక బ్యాటరీ, లేదా విద్యుత్ ను ఉత్పత్తి చేసే సాధనం, ఒక తీగచుట్ట (solenoid) ఉంటే చాలు కానీ సర్వసాధారణంగా ఈ తీగని ఒక ఇనము వంటి లోహపు కడ్డీ చుట్టూ చుడితే ఆ అయస్కాంతం బలంగా ఉంటుంది. బొమ్మలో తీగచుట్ట అడ్డుకోత పటం చూడొచ్చు. ఇందులో ప్రవాహం అడుగు నుండి కాగితంలోకి వెళ్లి, పైనుండి బయటకి వస్తోంది. ప్రవాహం ఇలా ఉంటే అయస్కాంత క్షేత్రం ఎటు నుండి ఎటు వెళుతోందో బాణపు గుర్తులు చూపెడుతున్నాయి.
శాశ్వత అయస్కాంతంతో పోల్చితే విద్యుదయస్కాంతానికి ఒక ముఖ్యమైన లాభం ఉంది: తీగలో ప్రవహించే విద్యుత్తు ప్రవాహాన్ని నియంత్రించి అయస్కాంతపు బలాన్ని పెంచనూ వచ్చు, తగ్గించనూ వచ్చు. కాని విద్యుత్తు ప్రవాహం ఆగిపోతే అయస్కాంత లక్షణం కూడా హరించిపోతుంది.
నిత్యజీవితంలో విద్యుదయస్కాంతాల ఉపయోగాలు కొల్లలు.
ఇలా ఎన్నెన్నో సందర్భాలలో అయస్కాంతాలని వాడతారు.
వర్గం:భౌతిక శాస్త్రం
రింకూ రాజ్‌గురు
రింకూ రాజ్‌గురు, మరాఠీ సినిమా నటి. 2016లో వచ్చిన సైరత్ సినిమాలో తొలిసారిగా నటించింది.
జననం
రాజ్‌గురు 2001, జూన్ 3న మహారాష్ట్రలోని అక్లూజ్ పట్టణంలో జన్మించింది. తండ్రిపేరు మహాదేవ్ రాజ్‌గురు.
సినిమారంగం
2016లో నాగరాజు మంజులే తీసిన సైరత్‌ సినిమాతో సినిమారంగంలోకి అడుగుపెట్టింది. ఈ సినిమాలో తన నటనకు 63వ జాతీయ చలనచిత్ర అవార్డులలో నేషనల్ ఫిల్మ్ అవార్డు - స్పెషల్ జ్యూరీ అవార్డు/స్పెషల్ మెన్షన్ (ఫీచర్ ఫిల్మ్) గెలుచుకుంది. సైరత్ కన్నడ రీమేక్‌ మనసు మల్లిగే సినిమాలో కూడా నటించింది. తరువాత కాగర్, మేకప్, అన్‌పాజ్డ్ మొదలైన సినిమాల్లో నటించింది. 2020లో ఝుండ్‌ బాలీవుడ్‌లోకి అడుగుపెట్టింది. లారాదత్తాతో కలిసి 2020లో విడుదలైన హాట్‌స్టార్ యాక్షన్-కామెడీ హండ్రెడ్ ద్వారా డిజిటల్ స్పేస్‌లోకి ప్రవేశించింది. 2021లో, ఆమె జీ5 200 హల్లా హోలో కనిపించింది.
మూలాలు
వర్గం:2001 జననాలు వర్గం:మరాఠీ సినిమా నటీమణులు వర్గం:హిందీ సినిమా నటీమణులు వర్గం:కన్నడ సినిమా నటీమణులు వర్గం:మహారాష్ట్ర మహిళలు
బరా ఇమాంబారా
బరా ఇమాంబారా (ఆంగ్లం: Bara Imambara) లక్నో లో ఉన్న ఒకానొక ఇమాంబారా. దీనిని 1784లో అవధ్ నవాబు అయిన అసఫ్-ఉద్-దౌలా నిర్మించారు. దీనినే అసాఫీ ఇమాంబారా అని కూడా అంటారు. లక్నోలో ఉన్న పర్యాటక ఆకర్షణలలో ఇది కూడా ఒకటి.
కూర్పు
బరా ఇమాంబారా పరిసరాలలో ఒక పెద్ద అస్ఫీ మాసీదు, ఒక బౌలి (పారే నీటిని నిల్వ ఉంచే ఒక బావి) కలవు. ఇమాంబారా లోపల ఒక పద్మవ్యూహం ఉన్నది. ఇమాంబారా పై అంతస్తును చేరటానికి 1024 దారులు ఉన్ననూ, తిరిగి క్రిందకు వచ్చేందుకు ఒకే దారు ఉన్నదని అంటారు.
1785లో ఏర్పడ్డ తీవ్ర కరువు వలన అక్కడి ప్రజలకు భృతి కల్పించేందుకు అసఫ్-ఉద్-దౌలా బరా ఇమాంబారాను కట్టించాడు. దీని నిర్మాణం 1791 వరకు సాగింది. నిర్మాణానికి పది లక్షల వరకు ఖర్చు అయ్యింది.
నిర్మాణ శైలి
బరా ఇమాంబారా నిర్మాణ శైలి, వాస్తు పరిణతి పొందిన మొఘల్ శైలికి నిదర్శనం.
దీనిని నిర్మించటానికి జరిగిన పోటీలో ఢిల్లీకి చెందిన కిఫాయత్ ఉల్లా అనే నిర్మాత గెలుపొందాడు.
ఈ భవనం నుండి దగ్గరే ఉన్న గోమతి నదికి, ఫైజాబాద్ కు, అలహాబాద్, ఆగ్రా, ఢిల్లీలకు స్వరంగ మార్గాలు ఉన్నాయి.
మూలాలు
వర్గం:లక్నో
ఇమాంబారా
ఇమాంబారా షియా ముస్లింలు ముహర్రం జ్ఙాపకార్థ సమావేశ స్థలంగా ఉపయోగించబడే భవనం. దీనినే అషుర్ఖానా అని కూడా వ్యవహరిస్తారు. హుస్సేనియా అని కూడా అంటారు. హుస్సేనియా, మసీదు కంటే విభిన్నంగా ఉంటుంది. ఈ పేరు పన్నెండు ఇమామ్‌లలో మూడవవాడు, ఇస్లామిక్ ప్రవక్త ముహమ్మద్కు మనవడూ అయిన హుస్సేన్ ఇబ్న్ అలీ నుండి వచ్చింది. 680 అక్టోబరు 10 న మొహమ్మద్ ప్రవక్త మనవడు, షియాల ఇమాం అయిన హుసేన్ ఇబ్న్ ఆలీని ఇరాక్లో జరిగిన కర్బాలా యుద్ధంలో ఉమయ్యద్ క్యాలిఫ్ సంహరించాడు. అతడి బలిదానాన్ని షియాలు ప్రతి సంవత్సరం ముహర్రం నెల 10 వ రోజైన అషూరా నాడు జరుపుకుంటారు. హుస్సేనియాలలో అషూరాతో సంబంధం లేని ఇతర వేడుకలు కూడా ఉన్నాయి. జుమువా (శుక్రవారం సమ్మేళన ప్రార్థన) ఉండకపోవచ్చు కూడా.
దక్షిణ ఆసియాలో హుస్సేనియాను ఇమాంబారా, అషూర్‌ఖానా అని అంటారు. ఆఫ్ఘనిస్తాన్ లోను, మధ్య ఆసియా లోనూ దీనిని తక్యాఖానా అని పిలుస్తారు. బహ్రెయిన్, యునైటెడ్ అరబ్ ఎమిరేట్స్, లలో మాతం అంటారు.
చరిత్ర
alt=|thumb|190x190px|[[లక్నో|లక్నోలో ఒక పెద్ద హుస్సేనియా]] ఇరాన్లో సఫావిడ్ పాలించిన కాలం నుండి, షియాలు మతపరమైన సంతాప వేడుకలను నిర్వహించేందుకు నడవాలు, పైకప్పు గల ప్రదేశాలు మాత్రమే కాకుండా హోసెనియాలు, తకియేలు కూడా వాడేవారు. హోస్సేనియాకు వివిధ పరిమాణాలలో కొన్ని గదులు, ఆర్కేడ్‌లూ ఉండేవి. వీధులలోను, సందుల్లోను అషూరా దగ్గరపడిన రోజులలో, ప్రజలు గోడలకూ, పైకప్పులకూ నల్ల రంగు వేసి, రంగురంగుల లైట్లతో వాటిని ప్రకాశవంతం చేసేవారు.
మూలాలు
వర్గం:షియా ఇస్లాం
కొలను భారతి
ఇది ఆంధ్ర ప్రదేశ్లో పేరుగాంచిన సరస్వతి దేవి దేవాలయం. సరస్వతీదేవి యొక్క ద్వాదశ నామ స్తోత్రములలో మొదటి నామము ఐన శ్రీ భారతి పేరుతో వెలసిన క్షేత్రమే కొలను భారతి క్షేత్రము.
క్షేత్ర విశేషాలు
ఇది కర్నూలు జిల్లా ఆత్మకూరు మండలం లో ఉంది. ఆత్మకూరు నుండి రోడ్డు మార్గం ద్వారా ఇక్కడకు చేరుకోవచ్చును. పరిసర ప్రాంతలు అత్యంత సుందరంగా ఉంటాయ్. ఇక్కడ సమీపంలో ఒక చిన్న జలపాతం ఉంది. రాజుల కాలంలో నిర్మించిన ఐదు శివాలయాలు శిథిలావస్థలో మనకు దర్శనమిస్తాయి. దేశంలో బహు అరుదుగా ఉండే సరస్వతి దేవాలయాల్లో కర్నూలు జిల్లాలోని కొత్తపల్లి మండలంలో నల్లమలలో వెలసి జ్ఞాన సరస్వతి అమ్మవారు కొలువై ఉన్న కొలను భారతి క్షేత్రం ప్రసిద్ధి గాంచింది. రాయలసీమ పరిధిలో ఈ క్షేత్రం అత్యంత ప్రాముఖ్యతను సంతరించుకుని ఉండడంతో ప్రతి ఏడాది వసంత పంచమి వేడుకలు భక్తుల ఆధ్వర్యంలో ఇక్కడ ఘనంగా నిర్వహించడం ఆనవాయితీ.
సరస్వతి ద్వాదశా నామాలు
శ్రీ భారతి, సరస్వతి, శారదా దేవి, హంసవాహిని, జగద్విఖ్యాతి, వాగేశ్వరి, కౌమారి, బ్రహ్మచారి, బుద్ధిదాత్రి, వరదాయిని, క్షుద్ర ఘంట, భువనేశ్వరి
ఆలయనామం
కొలను ప్రక్కన వెలసిన భారతి కావున కొలను భారతిగా పిలువబడుతుంది. కృతయుగంలో సప్త ఋషులు యాగం చేయటానికి వచ్చినప్పుడు వారి సంరక్షణార్థ ము అమ్మవారు ఇక్కడకు వచ్చి స్వయంభువుగా నెలవైంది.
ఇతర లింకులు
వర్గం:హిందూ దేవాలయాలు వర్గం:ఆంధ్రప్రదేశ్ పుణ్యక్షేత్రాలు వర్గం:కర్నూలు జిల్లా పుణ్యక్షేత్రాలు
రంజనా దేశ్‌ముఖ్
రంజనా దేశ్‌ముఖ్ (1955 - 2000, మార్చి 3) మహారాష్ట్ర కు చెందిన సినిమా నటి. 1970, 80లలో మరాఠీ సినిమాలలో నటించింది.
జననం
రంజన 1955లో మహారాష్ట్ర లోని ముంబై లో జన్మించింది. రంజన తల్లి వత్సల దేశముఖ్, పినతల్లి సంధ్య (వి. శాంతారామ్ భార్య) ఇద్దరూ హిందీ సినిమా నటీమణులే.
సినిమారంగం
1975లో వి. శాంతారాం దర్శకత్వం వహించిన చందనాచి చోళి అంగ్ అంగ్ జాలి అనే సినిమా ద్వారా సినిమారంగానికి పరిచయమయింది. ఆ తర్వాత శాంతారాం తీసిన ఝంజ్‌ సినిమాలో ప్రధాన పాత్రలో నటించింది. 1980లో వచ్చిన అరే సన్సార్ సన్సార్, 1983లో వచ్చిన గప్ చుప్ గప్ చుప్ సినిమాలలో నటనకు రెండుసార్లు ఉత్తమ నటిగా రాష్ట్ర ప్రభుత్వ అవార్డును గెలుచుకుంది. తరువాతికాలంలో సుశీల, గోంధలత్ గోంధాల్, ముంబయిచా ఫౌజ్దార్, బిన్ కమాచా నవ్రా, ఖిచ్డీ, చానీ, జఖ్మీ వాఘిన్, భుజంగ్, ఏక్ దావ్ భూతచా సినిమాలలో నటించింది.
అశోక్ సరాఫ్, అవినాష్ మసురేకర్, శ్రీరామ్ లాగూ, కుల్దీప్ పవార్, నిలు ఫూలే, రవీంద్ర మహాజని, రాజా గోసావి వంటి అనేకమంది ప్రముఖ మరాఠీ చలనచిత్ర నటులతో కలిసి నటించింది. 1987లో ఝంఝార్ షూటింగ్ కోసం బెంగుళూరుకు వెళుతున్నపుడు జరిగిన కారు ప్రమాదంలో రంజన కాళ్ళు చచ్చుబడిపోవడంతో సినిమారంగానికి దూరమయింది. ప్రమాదం తర్వాత ఆమె ఫక్త్ ఏక్దాచ్ అనే నాటకంలో నటించింది.
మరణం
రంజన 45 ఏళ్ళ వయసులో 2000, మార్చి 3న సెంట్రల్ ముంబై, పరేల్‌లోని తన నివాసంలో గుండెపోటుతో మరణించింది.
రంజనకు నివాళిగా జీ టాకీస్ 2011 మార్చి 3న రంజన సినిమాలను ప్రసారం చేసింది. రంజన జ్ఞాపకార్థం మహారాష్ట్ర ప్రభుత్వం ఒక అవార్డును కూడా ఏర్పాటుచేసింది.
బయటి లింకులు
వర్గం:2000 మరణాలు వర్గం:1955 జననాలు వర్గం:భారతీయ సినిమా నటీమణులు వర్గం:మరాఠీ సినిమా నటీమణులు వర్గం:హిందీ సినిమా నటీమణులు
మంత్రి కృష్ణమోహన్
మంత్రి మాల్యాద్రి కృష్ణమోహన్ ప్రకాశం జిల్లా, మార్కాపురంకు చెందిన యువకవి. ఇతని కవితా సంపుటం ప్రవహించే పాదాలుకు 2013లో కేంద్ర సాహిత్య అకాడమీ యువపురస్కారం లభించింది.
జీవిత విశేషాలు
ఇతడు పాల్గొన్న కొన్ని కార్యక్రమాలు:
మూలాలు
వర్గం:ప్రకాశం జిల్లా రచయితలు వర్గం:తెలుగు కవులు వర్గం:నానీల కవులు వర్గం:కేంద్ర సాహిత్య అకాడమీ యువ పురస్కార గ్రహీతలు
జక్కంపూడి రాజా
జక్కంపూడి రాజా ఇంద్రవందిత్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
జక్కంపూడి రాజా 1989లో ఆంధ్రప్రదేశ్ రాష్ట్రం, తూర్పు గోదావరి జిల్లా, రాజానగరంలో జక్కంపూడి రామ్మోహనరావు, జక్కంపూడి విజయలక్ష్మి దంపతులకు జన్మించాడు. ఆయన తండ్రి జక్కంపూడి రామ్మోహనరావు ఉమ్మడి ఆంధ్రప్రదేశ్ రాష్ట్రంలో రోడ్లు, రవాణా శాఖ మరియు ఎక్సైజ్ శాఖ మంత్రిగా పని చేశాడు. జక్కంపూడి రాజా గీతం యూనివర్సిటీ దూర విద్య ద్వారా ఎంబీఏ పూర్తి చేశాడు.
రాజకీయ జీవితం
జక్కంపూడి రాజా తన తండ్రి అడుగుజాడల్లో రాజకీయాల్లోకి వచ్చి వైఎస్సార్ కాంగ్రెస్ పార్టీలో చేరి రాష్ట్ర వైఎస్సార్సీపీ యువజన విభాగం అధ్యక్షుడిగా పని చేశాడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం అభ్యర్థి పెందుర్తి వెంకటేష్ పై 31772 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. జక్కంపూడి రాజా ఆంధ్రప్రదేశ్ కాపు కార్పొరేషన్‌ చైర్మన్‌గా 29 జులై 2019న నియమితుడయ్యాడు.
మూలాలు
వర్గం:1989 జననాలు వర్గం:తూర్పు గోదావరి జిల్లా రాజకీయ నాయకులు వర్గం:తూర్పు గోదావరి జిల్లా నుండి ఎన్నికైన శాసన సభ్యులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
బంగార్రెడ్డిపల్లె
రవాణ సౌకర్యాలు
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వున్నది బస్సుల సౌకర్యము కూడా ఉంది. దగ్గరగా వున్న టౌను చిత్తూరు 19 కి.మీ దూరములో ఉంది. చిత్తూరు, పూతలపట్టు బస్ స్టేషన్లు ఇక్కడికి సమీపములో వున్నవి. ఇక్కడి నుండి ఇతర ప్రాంతాలకు బస్సు సౌకర్యము ఉంది. ఈ గ్రామానికి సిద్ధంపల్లి, చిత్తూరు రైల్వే స్టేషనులు సమీపములో ఉన్నాయి. కాట్పాడి రైల్వే స్టేషను 32 కి.మీ. దూరములో వున్నది
జల్సారాయుడు (1984 సినిమా)
జల్సారాయుడు (1984) విడుదలైన ద్విభాషా చిత్రం. ఈ చిత్ర తమిళ పేరు "తూంగతే తంబి తూంగతే". ఎ.వి.ఎం. ప్రొడక్షన్స్ బ్యానర్ పై ఎం.శరవణన్, ఎం. బాలసుబ్రమణియన్ లు నిర్మించిన ఈ చిత్రానికి ఎస్.పి.ముత్తురామన్ దర్శకత్వం వహించాడు. కమల్ హాసన్, రాధ, సులక్షణ ప్రధాన తారాగణం నటించిన ఈ చిత్రానికి ఇళయరాజా సంగీతాన్నందించింది.
బయటి లంకెలు
వర్గం:1984 తెలుగు సినిమాలు వర్గం:కమల్ హాసన్ నటించిన చిత్రాలు వర్గం:ఇళయరాజా సంగీతం అందించిన చిత్రాలు వర్గం:విను చక్రవర్తి నటించిన సినిమాలు
యమునాచార్యుడు
యమునాచార్యుడు (తమిళంలో యమునత్తురైవర్) లేక అళవందార్ 11వ శతాబ్దం మధ్యభాగంలో శ్రీరంగంలో నివసించిన వైష్ణవ బోధకుడు. విశిష్ఠాద్వైతాన్ని ప్రవచించిన రామానుజుడు యమునాచార్యుడి శిష్యుడే. యమునాచార్యుని రచనలు ఆయన శిష్యుడు ప్రవచించిన విశిష్ఠాద్వైతానికి మూలబీజాలు వేశాయని భావిస్తారు.
బాల్యం, జీవితం
10 వ శతాబ్దంలోని నాథముని యమునాచార్యుడి తాత. యమునాచార్యుడు 916 ప్రాంతంలో వీరనారాయణపురం (ఆధునిక కాలంలో దక్షిణ ఆర్కాట్ జిల్లాలోని మన్నార్‌గుడి) లో ధాత నామ సంవత్సరం కర్కాటక మాసం, పూర్ణిమ, శుక్రవారం, ఉత్తరాషాఢ నక్షత్రం లో జన్మించాడు. . ఈయన తండ్రి ఈశ్వరముని. యమునాచార్యుడు వేదాలను, తర్కమీమాంసాలను రామమిశ్రుడి (మనక్కాళ్ నంబి ) వద్ద చదువుకొన్నాడు. తన చిన్నతనంలోనే యమునాచార్యుడు పాండ్యరాజు రాజగురువైన, అక్కియాల్వాన్ ను తర్కంలో ఓడించగా, రాజు రాణి సంతోషించి, అతనికి అర్ధరాజ్యాన్ని సమర్పించుకొని రాజును చేశారు. దేవాలయంలో రంగనాథుని దర్శనం అయిన తరువాత, యమునాచార్యుడు సన్యాసిగా మారి శరణాగతిని పొందాడు. అక్కడే ఆయన చతుశ్లోకి, స్తోత్రరత్న లను ఆశువుగా రచించాడు. మనక్కాళ్ నంబి నాథముని విద్యాలయ బాధ్యతల్ని, యామునికి అప్పజెప్పాడు. దివ్యప్రబంధాన్ని కూడా అతనికి ఇచ్చాడు. కొన్నాళ్ళకు తను చేయాల్సిన పనులు పూర్తికావడం లేదని, కలత జెంది యమునాచార్యుడు రామానుజుడికి కబురు పెట్టాడు. దురదృష్టవశాత్తూ, ఆయన రాక ముందే యమునాచార్యుడు పరమపదించాడు. అపుడు ఆయన మూడు చేతివేళ్ళు మడచి ఉండడం చూసి, రామానుజుడు తను చేయాల్సిన మూడు పనులేవో అర్థం చేసుకొన్నాడు. 1. పరాశరుడి పేరు అర్హుడైన వానికిచ్చి, అతని పేరు చిరస్థాయిగా నిలపడం. 2. నమ్మాళ్వార్ రచించిన తిరువాయిమొళి కి భాష్యం వ్రాయడం. 3. ఉపనిషత్తులకు, భగవద్గీతకు, బ్రహ్మ సూత్రాలకు టీకా వ్రాయడం.
రచనలు
యమునాచార్యుని రచనలలో సిద్ధాంత పరంగా, దర్శన పరంగా అతి ముఖ్యమైనది సిద్ధిత్రయం. ఇందులో ఆత్మసిద్ధి, సంవిద సిద్ధి, ఈశ్వర సిద్ధి. ఈ మూడు విశిష్టాద్వైతంలోని, ఆత్మకు, ప్రపంచానికి, పరమాత్మకు ఉన్న సంబంధాన్ని విశదీకరించేవి. యమునాచార్యునికి ముందు పంచరాత్ర ఆగమాలు క్షుద్రమైనవని, వేదాలకు వ్యతిరేకమని ఇతర శాఖల వారు భావించేవారు. ఆగమ ప్రామాణ్యంలో శ్రీవైష్ణవులకు ముఖ్యమైన గ్రంథాలైన పంచరాత్ర సాహిత్యం యొక్క పురాతనతను, పవిత్రతను బలంగా నొక్కి చెప్పే ప్రయత్నం చేశాడు. గీతార్ధ సంగ్రహలో మోక్షసాధనలో భక్తి మార్గం యొక్క ప్రాముఖ్యతను ఉల్లేఖించాడు.
బయటి లింకులు
వర్గం:వైష్ణవమత ప్రబోధకులు వర్గం:తత్వవేత్తలు
గౌతమ్ ఘోష్
సినిమా ప్రస్థానం
గౌతమ్ ఘోష్ కలకత్తా యునివర్సిటీ నుండి పట్టా పొంది, సినిమాలలో ప్రవేశించాడు.అతని మొదటి సినిమా- మా భూమి, తెలుగులో తీసింది. 1930 - 1948 ప్రాంతంలో, హైదరాబాదు నిజాంకు వ్యతిరేకంగా ఎదిగిన కార్మికుల గురించి తీసిన సినిమా చాలా రోజులు తెలుగు నాట ఆడింది. అతని సినిమాలన్నీ సామాజిక స్థితిగతులనే ప్రతిబింబిస్తుంటాయి.
బయటి లింకులు
వర్గం:తెలుగు సినిమా దర్శకులు వర్గం:1950 జననాలు వర్గం:జీవిస్తున్న ప్రజలు వర్గం:భారతీయ సినిమా దర్శకులు వర్గం:భారత జాతీయ చలనచిత్ర పురస్కార విజేతలు
హైదరాబాదులో ఎల్‌జీబీటీ సంస్కృతి
ఎల్‌జీబీటీ అనేది లెస్బియన్, గే, బై సెక్సువల్, ట్రాన్స్‌జెండర్ లకు సంక్షిప్తపదం. 1990ల నుండి ఈ పదం వాడుకలో ఉంది. సాధారణంగా మగ (ఎం), ఆడ(ఎఫ్) వాళ్ల మధ్య ఒకరంటే ఒకరికి ఆకర్షణ ఏర్పడుతుంది. కానీ క్లిష్టమైన పరిస్థితుల ప్రభావంతో ఇలాకాకుండా పలు రకాల కలయికలు కూడా ఉండే అవకాశం ఉంది. అంటే ఎం, ఎఫ్ లకు ఎల్, జి, బి, ఐ, టి, క్యూ లు కూడా తోడయ్యాయి. ఇందులో
ఎల్ - లెస్బియన్ అంటే ఒక ఆడవ్యక్తికి మరో ఆడవ్యక్తిపై ఆకర్షణ ఉండడం.
బి - బైసెక్సువల్ అంటే ఎవరికైనా, ఎవరి పట్ల అయినా ఆకర్షణ కలగొచ్చు. వీరిలో ఒక మగవాడికి మరో మగవాడిపై కానీ మరో ఆడవ్యక్తిపై కానీ ప్రేమ కలుగుతుంది. అలాగే ఒక ఆడవ్యక్తికి మరో ఆడవ్యక్తిపై కానీ మగవాడిపై కానీ ప్రేమ కలుగుతుంది.
టి - ట్రాన్స్‌జెండర్ అంటే మూడో జెండర్ అన్నమాట. పుట్టినపుడు వీళ్లు మగపిల్లలు లేదా ఆడపిల్లలు అనుకుంటారు. కానీ పెరిగి పెద్దయ్యాక వాళ్లు దానికి భిన్నంగా తయారవుతారు. వీరిలో అబ్బాయిగా పుట్టిన వ్యక్తికి, పెద్దయ్యాక ఆడవారి లక్షణాలు బైట పడటం, అదే విధంగా ఆడపిల్లగా పుట్టిన వ్యక్తిలో పెద్దయ్యాక మగవాడి లక్షణాలు కనిపించడం జరుగుతుంది. వీరు మనసుతో పాటు శరీరం కూడా మారాలని అనుకుంటే హార్మోన్ రీప్లేస్‌మెంట్ థెరపీ లేదా సెక్స్ రీఅసైన్‌మెంట్ సర్జరీ సహాయంతో తమ శరీరంలో మార్పులు చేసుకుంటారు. వీరిని ట్రాన్స్‌సెక్సువల్ అని పిలుస్తారు.
ఐ - ఇంటర్‌సెక్స్ అంటే పుట్టినపుడు జనానాంగాలను బట్టి వాళ్లు మగపిల్లలో, ఆడపిల్లలో గుర్తు పట్టలేని స్థితిలో ఉన్నవాళ్ళు. వీళ్లను డాక్టర్లు పరీక్షించి ఆడపిల్ల, మగపిల్లాడు అని నిర్దారిస్తారు.
క్యూ - క్వీర్ అంటే ఈ వర్గం వాళ్లకు తాము ఎవరనే విషయంపై వాళ్లకే స్పష్టత ఉండదు. పైగా తమకు ఎవరు ఇష్టం అన్నది కూడా తెలియదు.
దేశంలో ఇతర మెట్రోనగరాలలతో పోలిస్తే హైదరాబాదు సంప్రదాయ నగరం. కానీ బెంగుళూరు తర్వాత రెండవ ఐటీ-రాజధానిగా మారడం ప్రారంభించినప్పటి నుండి ఎల్‌జీబీటీ సంస్కృతి క్రమంగా పెరుగుతూ వస్తోంది. దీనికి ప్రధాన కారణం అన్ని సంస్కృతుల ప్రజల నిరంతర ప్రవాహం ఇక్కడికి ఉండడమే. 2013, 2014లలో ఎల్జీబీటీ ప్రైడ్ మార్చ్ లతో సహా హైదరాబాద్‌లో గత కొన్ని సంవత్సరాలుగా ఎల్‌జీబీటీ క్రియాశీలతలో కొంత పెరుగుదల ఉంది. మెల్లగా, అగ్రశ్రేణి ఎం.ఎన్.సీలు తమ హైదరాబాద్ కార్యాలయాలలో ఎల్‌జీబీటీ స్నేహపూర్వక విధానాలను ప్రవేశపెడుతున్నాయి.
పోలీస్‌ శాఖ అండ
ఎల్‌జీబీటీ సమాజానికి మహిళా భద్రత విభాగం ఆధ్వర్యంలో తెలంగాణ పోలీస్‌ శాఖ వేదిక ఉంది. ఇది ట్రాన్స్‌జెండర్ల సమస్యల పరిష్కారానికి తోడ్పడుతుంది.
మూలాలు
వర్గం:శరీర ధర్మ శాస్త్రము వర్గం:భారతదేశంలో ఎల్జీబీటీ సంస్కృతి
శ్రీపురం వెంకటనరసింహరావు
దక్షిణ భారతదేశ తొలి రక్తదాత శ్రీపురం వెంకటనరసింహరావు. ఈయన నెల్లూరు జిల్లా వెంకటగిరి వాసి. దేశంలో మొదటి రక్తదాత బీహార్‌లోని జెంషెడ్‌పూర్‌కు చెందిన బాల్లన్ కాగా, స్వచ్ఛంద రక్తదాతగా వెంకటనరసింహరావు గుర్తింపు పొందారు. బాల్లన్ 1939లో రక్తదానం చేయగా నరసింహరావు 1942లో రక్తం దానం చేసి దక్షిణ భారతదేశపు తొలిరక్తదాతగా పేరుగాంచారు.
ప్రేరేపణ
1942లో నరసింహరావు నెల్లూరు జిల్లా కావలిలో సైన్యంలో యువకులను రిక్రూట్ చేసుకొనే అధికారిగా వ్యవహరిస్తున్నారు. ఆ సమయంలో కావలి వద్ద జరిగిన ఓ రోడ్డు ప్రమాదంలో ఓ యువకుడు తీవ్రంగా గాయపడడం, రక్తం లభించక ప్రాణాలొదలడం ఆయనను కదిలించి వేసింది. వెంటనే రక్తదాన మహోద్యమానికి శ్రీకారం చుట్టేలా ప్రేరేపించింది. అనుకున్నదే తడవుగా ఆయన దేశమంతటా రక్తదాన ఆవశ్యకతపై ప్రచారం నిర్వహించారు. తన 37వ ఏట చెన్నై జనరల్ ఆసుపత్రిలో మొదట రక్తదానం చేశారు. చరిత్రకారుడు రసూల్ ప్రకారం తదుపరి 20 సంవత్సరాలలో ఆయన 64 సార్లు రక్తదానం చేశారు. 1962లో ఢిల్లీ రెడ్ క్రాస్ ప్రారంభించిన సమయంలో రక్తదానం చేసిన వారిలో నరసింహరావు ఒకరు. తను 56 సంవత్సరాల వయస్సులో శ్వాసకోశ సంబంధిత వ్యాధి కారణంగా మరణించారు.
మూలాలు
సాక్షి దినపత్రిక - 14-06-2014
వర్గం:రక్తదానం వర్గం:నెల్లూరు జిల్లా సామాజిక కార్యకర్తలు
తిరువీధికుప్పం
తిరువీధికుప్పం, చిత్తూరు జిల్లా, గంగాధర నెల్లూరు మండలానికి చెందిన రెవెన్యూయేతర గ్రామం.
రవాణ సౌకర్యాలు
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వున్నది బస్సుల సౌకర్యము కూడా ఉంది. దగ్గరగా వున్న టౌను చిత్తూరు 19 కి.మీ దూరములో ఉంది. పూతలపట్టు బస్ స్టేషన్లు ఇక్కడికి సమీపములో వున్నవి. ఇక్కడి నుండి ఇతర ప్రాంతాలకు బస్సు సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని చిత్తూరు రైల్వే స్టేషను సమీపములో ఉంది. కాట్పాడి రైల్వే స్టేషను 29 కి.మీ. దూరములో ఉంది.
పాఠశాలలు
ఈ గ్రామంలో ఒక మండల పరిషత్ పాఠశాల ఉంది.
కాళికాంబాల్ ఆలయం
కాళికాంబాల్ ఆలయం (తమిళం: காளிகாம்பாள் கோவில்) తమిళనాడులో చెన్నై నగరంలోని ప్యారీస్‌ కార్నర్‌ తంబుశెట్టి వీధిలో శ్రీ కాళికాంబాల్ (కామాక్షి), లార్డ్ కామదేశ్వరులకు అంకితం చేయబడిన సుప్రసిద్ధ దేవాలయం. రాజాజీ సలైకి సమాంతరంగా జార్జ్‌టౌన్‌లోని ప్రముఖ ఆర్థిక వీధి అయిన తంబు చెట్టి వీధిలో ఈ ఆలయం ఉంది.
ఆలయ విశేషాలు
కాళికాంబాల్ ఆలయం వాస్తవానికి ప్రస్తుత సెయింట్ జార్జ్ కోట ఉన్న ప్రదేశంలో సముద్ర తీరానికి దగ్గరగా ఉండేది. బ్రిటీష్ ఈస్ట్ ఇండియా కంపెనీ కోటను నిర్మించినప్పుడు, ఆలయాన్ని 1640 మార్చి 1(CE)న ప్రస్తుత ప్రదేశానికి మార్చారు. ఈ నిర్మాణం 1678 వరకు కొనసాగింది.17వ శతాబ్దపు మరాఠా యోధుడు, రాజు, మరాఠా సామ్రాజ్య స్థాపకుడు ఛత్రపతి శివాజీ 1677న అక్టోబర్ 3న ఈ ఆలయాన్ని సందర్శించారు. అంతకుముందు దేవి భీకర రూపంలో ఉండేదని ఆది శంకరుడు కామాక్షి దేవి శాంత స్వరూప (శాంత భంగిమ)లో ఆరాధన చేసారని భక్తుల విశ్వాసం. తమిళ కవి సుబ్రమణ్య భారతి 20వ శతాబ్దపు ప్రారంభంలో ఆలయాన్ని సందర్శించేవారు. 1952లో ఆండవన్ పిచ్చి రచించిన ఉల్లం ఉరుగుతయ్య అనే తమిళ భక్తి గీతం ఆలయ ప్రాంగణంలో రూపొందించబడింది.
వార్షిక బ్రహ్మోత్సవాలు 2022
2022 జూన్ 3న కాళికాంబాల్ ఆలయంలో ధ్వజారోహణంతో వార్షిక బ్రహ్మోత్సవాలు ప్రారంభమయ్యాయి. వీటిలో భాగంగా జూన్ 9న రథోత్సవం కనులపండువగా నిర్వహించారు. ఈ సందర్భంగా మీనాక్షి అలంకరణతో కాళికాంబాల్ రథంపై కొలువుదీరారు.
మూలాలు
వర్గం:చెన్నైలోని దేవాలయాలు వర్గం:తమిళనాడులోని దేవాలయాలు
స‌చిన్ పైలట్
స‌చిన్ పైల‌ట్ భారతదేశానికి చెందిన రాజకీయ నాయకుడు, రాజస్తాన్‌ మాజీ ఉప ముఖ్యమంత్రి. ఆయన మన్మోహన్ సింగ్ ప్రభుత్వంలో కేంద్ర సహాయ మంత్రిగా పని చేశాడు.
రాజకీయ జీవితం
రాజేష్ పైలట్ 2004లో దౌసా లోక్‌సభ నియోజకవర్గం నుంచి భారత జాతీయ కాంగ్రెస్ నుండి పోటీ చేసి తొలిసారి ఎంపీగా గెలిచాడు. ఆయన వయస్సు అప్పుడు 26 ఏళ్ళు, ఆయన అతిపిన్న వయస్సులో ఎంపీగా గెలిచి రికార్డు సృష్టించాడు. ఆయన 2009లో అజ్మీర్ లోక్‌సభ నియోజకవర్గం నుంచి భారత జాతీయ కాంగ్రెస్ నుండి పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి కిరణ్ మహేశ్వరి పై ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు. రాజేష్ పైలట్ యూపీఏ ప్రభుత్వంలోని మన్మోహన్ సింగ్ క్యాబినెట్ లో కేంద్ర సమాచార & ప్రసార శాఖ మంత్రిత్వ శాఖ & కార్పొరేట్ వ్యవహారాల మంత్రిత్వ శాఖల సహాయమంత్రిగా పని చేశాడు. ఆయన 2009లో అజ్మీర్ లోక్‌సభ నియోజకవర్గం నుంచి పోటీ చేసి ఓటమి పాలయ్యాడు. రాజేష్ పైలట్ 2018 రాజస్థాన్ అసెంబ్లీ ఎన్నికల్లో టోంక్ అసెంబ్లీ నియోజకవర్గం నుంచి పోటీ చేసి ఎమ్మెల్యేగా ఎన్నికై రాజస్థాన్ ఉప ముఖ్యమంత్రిగా భాద్యతలు నిర్వహించాడు.
రాజస్థాన్ రాజకీయ సంక్షోభం
రాజస్థాన్‌లో అధికార కాంగ్రెస్‌ పార్టీ రెండు వర్గాలుగా చీలిపోయింది. దీంతో ఆ రాష్ట్ర ప్రభుత్వం సంక్షోభం ముంగిట నిలిచింది.రాజస్థాన్ ముఖ్యమంత్రి అశోక్‌ గెహ్లాత్‌పై ఆగ్రహంగా ఉన్న ఉప ముఖ్యమంత్రి సచిన్‌ పైలట్‌, తన వర్గానికి చెందిన ఎమ్మెల్యేలను ఢిల్లీ తీసుకుని వెళ్లారు. సచిన్‌ పైలట్‌ తన వద్ద 30 మంది ఎమ్మెల్యేలు ఉన్నారని, అశోక్ గెహ్లాత్ ప్రభుత్వం మైనారిటీలో ఉందని ప్రకటించాడు. ఈ సంక్షోభ సమయంలో సచిన్‌ పైలట్‌ ప్రదేశ్‌ కాంగ్రెస్ పార్టీ రాష్ట్ర అధ్యక్షుడిగా, గ్రామీణాభివృద్ధి శాఖ మంత్రిగా పని చేస్తున్నాడు. సచిన్‌ పైలట్‌ బీజేపీలో చేరుతున్నాడని ప్రచారం జరిగింది.
ఈ నేపథ్యంలో రాజస్థాన్‌లోని తమ పార్టీ ఎమ్మెల్యేలందరికీ కాంగ్రెస్ పార్టీ విప్ జారీ చేసింది. జైపూర్‌లోని ముఖ్యమంత్రి అశోక్ గెహ్లాత్ నివాసంలో శాసనసభా పక్షం సమావేశం ఉందని, ఈ సమావేశంలో ఎమ్మెల్యేలందరూ ఉండడం తప్పనిసరి అని ఆదేశించింది. అనంతరం అసంతృప్త నేత సచిన్ పైలట్‌ను రాజస్థాన్ ఉప ముఖ్యమంత్రి, ఆ రాష్ట్ర పీసీసీ అధ్యక్ష పదవుల నుంచి కాంగ్రెస్ పార్టీ తొలగించింది. రాజస్థాన్ మాజీ ఉప ముఖ్యమంత్రి సచిన్ పైలట్ తాను బీజేపీలో చేరబోవడం లేదని ప్రకటించాడు.
దుర్గాపురం
"దుర్గాపురం" కృష్ణా జిల్లా గన్నవరం మండలానికి చెందిన గ్రామం.పిన్ కోడ్ నం. 521 102., ఎస్.టి.డి.కోడ్ = 08676.
గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల వార్షికోత్సవం 2015, మార్చి-9వ తేదీ నాడు నిర్వహించారు. [1]
గ్రామ పంచాయతీ
ఈ గ్రామం కేసరపల్లి గ్రామానికి ఒక శివారు గ్రామం.
వెలుపలి లింకులు
[1] ఈనాడు విజయవాద; 2015, మార్చి-10; 4వ పేజీ.
సికింద్రాబాద్ గణపతి దేవాలయం
సికింద్రాబాద్ గణపతి దేవాలయం, తెలంగాణ రాష్ట్ర రాజధాని హైదరాబాదుకు జంట నగరంగా ప్రసిద్ధి పొందిన సికింద్రాబాద్‌ లో ఉన్న వినాయక దేవాలయం. దాదాపు 200 సంవత్సరాలనాటి ఈ దేవాలయంలో స్వయంభుగా వెలసిన వినాయకుడు, విరుపాక్ష గణపతి రూపంలో భక్తులకు దర్శనమిస్తున్నాడు.
దేవాలయ చరిత్ర
పూర్వకాలంలో సైనిక నివాస ప్రాంతంగా ఉన్న ఈ స్థలంలో 1824లో మద్రాస్‌ రెజిమెంట్‌ ఆఫ్‌ సిపాయిస్‌ సైనికులు మంచినీటి కోసం బావి తవ్వినపుడు అందులో నుండి వినాయకుడి విగ్రహం బయటపడింది. ఆ సైనికులు విగ్రహాన్ని ప్రతిష్టించి, ఆగమశాస్త్రం ప్రకారం నిర్మించిన అద్భుతమైన వాస్తుశిల్ప దేవాలయంలో ప్రతిష్టించారు. 1932లో శ్రీ నవగ్రహ వల్లీ దేవసేన సమేత శ్రీ సుబ్రహ్మణ్యస్వామి, శ్రీ ఆంజనేయ స్వామి విగ్రహాలను ప్రతిష్ఠించారు.
చతుర్భుజములుతో కుడి చేతిలో అంకుశం, ఎడమచేతిలో డమరుపాశం కలిగి, కింది చేయి కటిమోకాలిపై ముద్రలో బోర్లించుకొని ఎడమచేతిలో బీజాపూర ఫలం కలిగి బింబంపై కుడివైపు చంద్రవంక ఎడమవైపు సూర్య బింబం కలిగి కుబేరస్థానం (ఉత్తరం) వైపు వెళ్ళు మూషికారూరుడై వెలసిన స్వామి విభిన్న రూపంలో ఇక్కడ కొలువై ఉన్నాడు.
ఇతర దేవతలు
ఈ దేవాలయ ప్రాంగణంలో నవగ్రహాలు, శ్రీవల్లీ దేవసేనా సమేత సుబ్రహ్మణ్యస్వామి, ఆంజనేయస్వామి, ఉమామహేశ్వరులు, క్షేత్రపాలకుడిగా వేంకటేశ్వరస్వామి మొదలైన దేవతలు ఇక్కడ కొలువై ఉన్నారు.
పూజలు, ఉత్సవాలు
ఈ దేవాలయంలో సంకష్టహర చతుర్థి, వినాయక నవరాత్రులు, వినాయక జయంతి మొదలైన ఉత్సవాలు జరుగుతుంటాయి.
మూలాలు
వర్గం:గణేశుని దేవాలయాలు వర్గం:హైదరాబాదు దేవాలయాలు
రత్లాం
రత్లాం మధ్య ప్రదేశ్ రాష్ట్రం, మాళ్వా ప్రాంతం, రత్లాం జిల్లా లోని నగరం. ఈ జిల్లాకు ముఖ్యపట్టణం. చారిత్రికంగా ఈ నగరం రత్నపురి (రత్నాల నగరం) గా ప్రసిద్ధి చెందింది. రత్లాం నగరం సముద్ర మట్టానికి 480 మీటర్ల ఎత్తున ఉంది.
నగరం ఆహారం ప్రేమికులకు ప్రసిద్ధి చెందింది. ముఖ్యంగా ప్రపంచ ప్రసిద్ధమైన చిరుతిండి 'రత్లామి సేవ్' (కారప్పూస) కు రత్లాం కేంద్రం. బంగారు ఆభరణాలకు, చీరల మార్కెట్‌కూ కూడా రత్లాం ప్రసిద్ధి.
రత్లాం బ్రిటిష్ పాలనా కాలంలో మధ్య భారతం లోని మాళ్వా ఏజెన్సీలో భాగంగా ఉండేది. రత్లాం నగరం దీనికి రాజధానిగా ఉండేది. రత్లాం మొదట పెద్ద రాజ్యం. కానీ అప్పటి పాలకుడు రతన్ సింగ్ ధర్మత్పూర్ యుద్ధంలో ఔరంగజేబును వ్యతిరేకించాడు. వీరోచితంగా పోరాడి మరణించాడు. అప్పుడు రాజ్యం నశించింది. మహారాజా బిరుదు పోయింది. తరువాత మహారాజా సజ్జన్ సింగ్ పాలనలో బ్రిటిష్ వారు మహారాజా బిరుదును పునరుద్ధరించారు. 1819 జనవరి 5 న రత్లాం సంస్థానం బ్రిటిష్ రక్షిత ప్రాంతంగా మారింది.
భౌగోళికం
రత్లాం :23.31667°N, 75.06667°W నిర్దేశాంకాల వద్ద ఉంది. నగరం యొక్క వైశాల్యం 39 చ.కి.మీ. ఇది రాజస్థాన్, గుజరాత్ రాష్ట్రాలతో ఉన్న సరిహద్దులకు చాలా దగ్గరగా ఉంది.
జనాభా
2011 జనాభా లెక్కల ప్రకారం రత్లాం నగర జనాభా 2,64,914. అందులో 1,34,915 మంది పురుషులు, 1,29,999 మంది మహిళలు ఉన్నారు. లింగ నిష్పత్తి 1000 మగవారికి 964 స్త్రీలున్నారు. ఆరేళ్ళ లోపు పిల్లలు 29,763 మంది ఉన్నారు. రత్లాంలో మొత్తం అక్షరాస్యుల సంఖ్య 2,04,101, ఇది జనాభాలో 77.0%, పురుషుల అక్షరాస్యత 81.2%, స్త్రీల అక్షరాస్యత 72.8%. రత్లాంలో ఏడేళ్ళకు పైబడిన వారిలో అక్షరాస్యత 86.8%. ఇందులో పురుషుల అక్షరాస్యత 91.7%, స్త్రీల అక్షరాస్యత 81.8%. షెడ్యూల్డ్ కులాల జనాభా 27,124, షెడ్యూల్డ్ తెగల జనాభా 12,567. రత్లాంలో మొత్తం గృహాల సంఖ్య 53133.
శీతోష్ణస్థితి
రత్లాంలో, మిగతా మధ్యప్రదేశ్ మాదిరిగానే, తేమతో కూడిన ఉపఉష్ణమండల శీతోష్ణస్థితి (సిఎఫ్ఎ ) ఉంది. నగరంలో మూడు విభిన్న ఋతువులను గమనించవచ్చు: వేసవి, రుతుపవనాలు, శీతాకాలం. వేసవికాలం మార్చి మధ్యలో ప్రారంభమవుతుంది. ఏప్రిల్ నుండి జూన్ వరకు చాలా వేడిగా ఉంటుంది. గరిష్ఠ ఉష్ణోగ్రతలు 44 oC వరకు చేరతాయి. వర్షాకాలం జూన్ చివరలో ప్రారంభమవుతుంది, ఉష్ణోగ్రతలు సగటున 38oC వరకు ఉంటాయి. స్థిరమైన, కుండపోత వర్షపాతం, అధిక తేమతో కూడుకుని ఉంటుంది. సగటు వర్షపాతం 940 మి.మీ.. శీతాకాలం నవంబర్ మధ్యలో ప్రారంభమవుతుంది. పొడి, చల్లగా, ఎండగా ఉంటుంది. ఉష్ణోగ్రతలు సగటున 4 - 8oC వరకు తగ్గుతాయి. కానీ కొన్ని రాత్రులలో సున్నా వరకు చేరవచ్చు.
రైల్వేలు
thumb| మాహి రైల్వే వంతెన రత్లాం రత్లాం జంక్షన్ పశ్చిమ రైల్వే జోన్లోని బ్రాడ్ గేజ్ లైన్లలో భారత రైల్వే యొక్క రైల్వే డివిజను. ఢిల్లీ-ముంబై, అజ్మీర్-ఖాండ్వా రైలు మార్గాల్లో ఇది ఒక ప్రధానమైన జంక్షన్. రత్లాం జంక్షన్ పశ్చిమ రైల్వే జోన్ యొక్క డివిజనల్ ప్రధాన కార్యాలయం. రత్లాం సిటీ గుండా నాలుగు ప్రధాన రైల్వే ట్రాక్‌లు ఉన్నాయి, ఇవి ముంబై, ఢిల్లీ అజ్మీర్, ఖండ్వాలకు వెళ్తాయి. రత్లాం జంక్షన్లో రోజూ 157 రైళ్ళు ఆగుతాయి. రాజధాని, గరీబ్ రథ్ వంటి అన్ని ప్రధాన సూపర్ ఫాస్ట్ రైళ్లు రత్లాం జంక్షన్ వద్ద ఆగుతాయి.
రోడ్లు
రత్లాం జాతీయ రహదారి 79 ద్వారా ఇండోర్, నీముచ్ లకు అనుసంధానించబడి ఉంది. ఈ నాలుగు లేన్ల రహదారి ఇండోర్ నుండి చితోర్‌గఢ్ వరకు వెళ్ళి స్వర్ణ చతుర్భుజితో కలుస్తుంది.
నగరం నుండి ఉదయపూర్, బాన్స్‌‌వరా, మంద్‌సౌర్, నీమచ్, ఇండోర్, భూపాల్, ధార్, ఉజ్జయినీ, పెట్లవాడ్, ఝాబువా మొదలైన ప్రాంతాలకు రత్లాం నుండి సాధారణ బస్సు సేవలు ఉన్నాయి.
నగరంలో విమానాశ్రయం లేదు. కానీ బంజాలిలో ఒక ఎయిర్‌స్ట్రిప్ ఉంది. సమీప విమానాశ్రయం ఇండోర్‌లోని దేవి అహిల్యా బాయి హోల్కార్ విమానాశ్రయం (137 కి.మీ.).
మూలాలు
వర్గం:Articles with hAudio microformats వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
సంఝౌతా ఎక్స్‌ప్రెస్
థార్ ఎక్స్‌ప్రెస్ పునఃప్రారంభం వరకు, ఇది రెండు దేశాల మధ్య నడిచే ఏకైక రైలు కనెక్షన్‌గా ఉంది. సిమ్లా ఒప్పందాన్ని అనుసరించి 1976 జూలై 22 న ఈ రైలు ప్రారంభమైంది. అమృత్సర్, లాహోర్ మధ్య 42 కిలోమీటర్ల దూరం ఇది నడిచింది. ఎనభై దశకం చివర్లో పంజాబ్‌లో అల్లర్లకు గురైన తరువాత, భద్రతా కారణాల వల్ల భారత రైల్వేలు అటారీ వరకు నడిచేందుకు మాత్రమే ఈ రైలు సేవలను పరిమితం చేయాలని నిర్ణయించుకున్నాయి. అటారీ వద్ద కస్టమ్స్, ఇమ్మిగ్రేషన్ క్లియరెన్సులు జరుగుతాయి.
పరిధి
2000 ఏప్రిల్ 14 న భారతీయ రైల్వేలు, పాకిస్థాన్ రైల్వేలు (పిఆర్) మధ్య ఒప్పందంలో భాగంగా దీని దూరం మూడు కిలోమీటర్ల పరిధి లోనికి సవరించబడింది.
సేవలు
సంఝౌతా ఎక్స్‌ప్రెస్‌ సేవలు మొదలుపెట్టినప్పుడు రోజువారీ రైలుగా ప్రారంభమైంది. 1994 లో వారానికి రెండు రోజులు షెడ్యూల్‌గా మార్చబడింది. ఇంతకు మునుపు ఆ రైలు బోగీలు స్వదేశానికి తిరిగి వచ్చేవి. కాని 2000 లో ఆ రైలు బోగీలు ఆ రాత్రికి రాత్రంతా టెర్మినస్ నందే ఉండే పోయాయి. పాకిస్తాన్‌లో లాహోర్, భారత దేశంలో ఢిల్లీ టెర్మినస్ స్టేషన్లుగా ఉన్నాయి
సరిహద్దు
పాకిస్తాన్‌లో వాఘా, భారతదేశంలోని అటారీ మధ్య సరిహద్దు దాటే ప్రక్రియ జరుగుతుంది. మొట్టమొదట ఎకాఎకీగా ఒకే బోగీలతో ఉన్న రైలు టెర్మినస్ స్టేషను వరకు ఈ రైలు నడిచి సేవలు అందించడం జరిగింది. తదుపరి కాలంలో పాకిస్తాన్ బోగీలు అటారీ స్టేషను వద్ద అగిపోతాయి. అక్కడ నుండి ప్రయాణీకులు మరొక ప్రయాణం చేయవల్సిన అవసరం ఏర్పడింది.
ఇప్పుడు ఢిల్లీ నుండి అటారీకి ఎక్స్‌ప్రెస్ రైలు ఉంది. అక్కడ ప్రయాణీకులు అందరూ కస్టమ్స్, ఇమ్మిగ్రేషన్ కోసం దిగుతారు. ఈ రైలు ఢిల్లీ, అటారీల మధ్య ఏ వాణిజ్య అవసరాలకు విరామాలకు తావు లేదు. దీనిని సంఝౌతా ఎక్స్‌ప్రెస్ అని తప్పుగా పిలుస్తారు. అధికారికంగా ఢిల్లీ-అటారీ లేదా అటారీ-ఢిల్లీ ఎక్స్‌ప్రెస్ అని పిలుస్తారు.
రైలు సాధారణంగా నాలుగు, ఎనిమిది కోచ్‌ల మధ్య ఉంటుంది. పాకిస్థాన్ అందించే రేక్ సాధారణంగా ఆల్కో డిఎల్ -543 క్లాస్ ఎఎల్‌యు20 డీజిల్ లోకో (లాహోర్ షెడ్) చేత నడుపబడుతోంది, పాకిస్థాన్ రైల్వేలు (పీఆర్) యొక్క ప్రామాణిక ముదురు ఆకుపచ్చ రంగులో మొత్తం రైలు ఉంటుంది.
రైలు విరామం
2001 జనవరి 13 న భారతీయ పార్లమెంటుపై జరిగిన తీవ్రవాద దాడి నేపథ్యంలో, 2002 జనవరి 1 న ఇది రద్దు చేయబడినప్పుడు రైలు యొక్క తొలి విరామం ఏర్పడింది. 2004 జనవరి 15 న సేవ పునఃప్రారంభించబడింది.
హెరాయిన్, మందుగుండు
2012 అక్టోబరు 8 న పోలీసులు ఢిల్లీకి వెళ్లే రైలులో వాఘా సరిహద్దు వద్ద 100 కిలోల కాంట్రాబాండ్ హెరాయిన్, 500 రౌండ్ల బుల్లెట్ మందుగుండు సామగ్రిని స్వాధీనం చేసుకున్నారు.
2019 ప్రతిష్టంభన
2019 ఫిబ్రవరి 28 న, భారతదేశం-పాకిస్థాన్ ప్రతిష్టంభన తరువాత ఈ సేవ నిలిపివేయబడింది. ''పాకిస్థాన్, భారతదేశం మధ్య ఉన్న ఉద్రిక్తతలు దృష్ట్యా" సేవను నిలిపివేసినట్లు పాకిస్తాన్ విదేశాంగ కార్యాలయ అధికార ప్రతినిధి ఒకరు వెల్లడించారు. "ప్రయాణీకుల రద్దీ క్షీణత", "సరిహద్దు నుండి సేవల సస్పెన్షన్" కారణంగా, భారతదేశం రైలు పరుగును దాని వైపున నిలిపివేసినట్లు తెలిసింది.
2007 బాంబు దాడి
19 ఫిబ్రవరి 2007 ఉదయం ప్రారంభంలో, ఢిల్లీ - అటారీ ఎక్స్‌ప్రెస్‌పై తీవ్రవాద దాడిలో 70 మంది (ఎక్కువగా పాకిస్తానీ పౌరులు, రైలును రక్షించే కొంతమంది భారతీయ సైనికాధికారులు) చంపబడ్డారు, గాయపడ్డారు. హర్యానా లోని పానిపట్ సమీపంలోని దవానా స్టేషను వద్ద ఈ దాడి జరిగింది. అధునాతన పేలుడు పరికరాలు (ఐఈడిలు), మండే స్వభావంగల పదార్థాల యొక్క సాక్ష్యాలను అధికారికంగా కనుగొన్నారు. వీటిలో మూడు పేలని కాని ఐఈడిలు ఉన్నాయి. స్వామి అసీమానంద్ పేలుళ్లను పేల్చారని నేషనల్ ఇన్వెస్టిగేషన్ ఏజెన్సీ అనుమానించింది. కానీ, తరువాత సాక్ష్యం లేకపోవడంతో ఈ అనుమానం తొలగించబడింది.
జులై 1, 2009 న, యుఎస్ ట్రెజరీ విభాగం, లష్కర్-ఏ తైయిబా యొక్క ఆరిఫ్ ఖాస్మానీని తీవ్రవాదానికి పాల్పడిన వ్యక్తిగా గుర్తించింది, ఇది ఇతర విషయాలతో పాటుగా సంఝౌతా ఎక్స్‌ప్రెస్ బాంబులో అతని పాత్ర ఉన్నట్లు పేర్కొన్నది.
2010 డిసెంబరు 30 న, నేషనల్ ఇన్వెస్టిగేషన్ ఏజెన్సీ స్వామి అసీమానంద పేలుళ్లకు కారణమనే సాక్ష్యాధారాలు ఉన్నాయని పేర్కొన్నారు. అతను ఇంజనీరింగ్ గ్రాడ్యుయేట్ అయిన తన స్నేహితుడు భౌతిక శాస్త్రంలో అధిక అధ్యయనం చేసిన సందీప్ డాంగీ, పేలుడులో ఉపయోగించిన పేలుడు సామగ్రిని నిర్మించడానికి ఒక ఎలక్ట్రీషియన్ అయిన రామ్జీ కల్సాంగ్రా నుండి సహాయం తీసుకున్నాడు.
వివిధ స్థానిక వార్తాపత్రికల ప్రకారం, 2012 ఫిబ్రవరిలో ఎన్ఐఎ ప్రధాన కార్యకర్తగా భావించిన కమల్ చౌహాన్‌ను ఎన్ఐఎ అరెస్టు చేసింది.
మూలాలు
వర్గం:ఢిల్లీ రవాణా వర్గం:ఢిల్లీ రైలు రవాణా వర్గం:లాహోర్ రవాణా వర్గం:పాకిస్తాన్ ప్రయాణీకుల రైళ్లు వర్గం:అంతర్జాతీయ ప్రయాణీకుల రైళ్లు వర్గం:1976 రైల్వే సేవలు ప్రారంభాలు
భారతీయ విశిష్ట సేవా పతకం
భారతీయ విశిష్ట సేవా పతకం (IDSM) అనేది భారత సాయుధ దళాల్లో పోలీసులలో పనిచేసిన భారతీయ పౌరులకు బ్రిటిషు సామ్రాజ్యం అందించిన సైనిక పురస్కారం. 1907 లో స్థాపించినప్పుడు ఇది, భారతీయులకు అందుబాటులో ఉన్న రెండవ అత్యున్నత పురస్కారం. ఇండియన్ ఆర్డర్ ఆఫ్ మెరిట్ అత్యున్నత పురస్కారం. అయితే, 1911 లో కామన్వెల్త్ ప్రజలందరినీ కవర్ చేయడానికి విక్టోరియా క్రాస్ అర్హతను విస్తరించారు. ఈ క్రమంలో IDSM, ప్రాధాన్యతలో మూడవ స్థానానికి వెళ్ళింది. IOM కి అవసరమైన ప్రమాణాలకు చాలని శౌర్య చర్యలను గుర్తించడానికి దీన్ని స్థాపించారు. 1947 లో భారతదేశ స్వాతంత్ర్యం తరువాత, ఈ పురస్కారాన్ని నిలిపివేయాలని నిర్ణయించారు.
స్థాపించిన సమయంలో ఈ పతకం బ్రిటిష్ ఇండియన్ ఆర్మీ, ఇండియన్ స్టేట్ ఫోర్సెస్, మిలీషియాకు, లెవీ సభ్యులకూ మాత్రమే అందుబాటులో ఉండేది. 1917 తర్వాత దీన్ని క్యారియర్‌లకు, శిక్షణలో ఉన్న 'పోరాటేతర' అనుచరులకు కూడా విస్తరించారు. 1929 లో, రాయల్ ఇండియన్ మెరీన్‌కు, 1940 లో ఇండియన్ ఎయిర్ ఫోర్స్‌కూ దీన్ని విస్తరించారు.
పతకానికి నాలుగు రూపులున్నాయి. వాటిలో ఉన్న తేడా అల్లా ఒక్కటే - చక్రవర్తి బొమ్మ. పతకంపై గ్రహీత పేరు, సేవ నంబరు, రెజిమెంటు పేర్లూ చెక్కి ఉండేవి.
బయటి లింకులు
వర్గం:బ్రిటిషు భారతదేశంలో పురస్కారాలు
మోజార్ట్
మోజార్ట్ గా పిలవబడే వుల్ఫ్‌గ్యాంగ్ అమెడ్యూస్ మోజార్ట్ (1756 జనవరి 27 – 1791 డిసెంబరు 5) పాశ్చాత్య సాంప్రదాయ సంగీతంలో పేరెన్నికగన్నవాడు.
హోలీ రోమన్ సామ్రాజ్యంలోని సాల్జ్‌బర్గ్ లో జన్మించిన మోజార్ట్ చిన్నతనం నుంచే బాల మేధావిగా పేరుగాంచాడు. కీబోర్డు, వయొలిన్ లో నిష్ణాతుడైన మోజార్ట్ ఐదు సంవత్సరాల వయసు నుంచే సంగీతం స్వరపరచడం, రాజ కుటుంబాల ముందు ప్రదర్శనలివ్వడం చేశాడు. 17 సంవత్సరాల వయసుకు సాల్జ్‌బర్గ్ కోర్టులో సంగీతకారుడుగా నియమితుడయ్యాడు. కానీ ఆ ఉద్యోగంతో సంతృప్తి చెందక ఇంకా మంచి ఉద్యోగం కోసం కొన్ని చోట్ల తిరిగాడు. 1781 లో వియన్నా లో సంచరిస్తుండగా సాల్జ్‌బర్గ్ కోర్టు ఉద్యోగం నుంచి తీసివేశారు. దాంతో అతను వియన్నాలోనే ఉండాలని నిశ్చయించుకున్నాడు. అక్కడ అతనికి కీర్తి దక్కింది కానీ ఆర్థికంగా స్థిరపడలేకపోయాడు. వియన్నాలో అతని చివరి సంవత్సరాలలో సుప్రసిద్ధమైన సింఫనీలు, కాన్‌సెర్టో, ఒపెరాలు స్వరపరిచాడు. 35 సంవత్సరాలకే మరణించాడు. అతని మరణానికి కారణాలపై పూర్తి స్థాయి స్పష్టత లేదు.
అతను మొత్తం 600కి పైగా సంగీత కళాఖండాలను స్వరపరిచాడు. ప్రపంచంలో సాంప్రదాయ సంగీత స్వర కర్తల్లో అత్యుత్తమమైన వారిలో ఒకడిగా పరిగణిస్తారు. పాశ్చాత్య సంగీతం మీద అతను చాలా గాఢమైన ముద్ర వేశాడు. బీతోవెన్ తన తొలిరోజుల్లో మోజార్ట్ నీడలోనే అనేక స్వరాలు సృష్టించాడు. జోసెఫ్ హేడెన్ మోజార్ట్ లాంటి సంగీతజ్ఞుడు మరో 100 సంవత్సరాల దాకా ఉండడని వ్యాఖ్యానించాడు.
జీవితం
వుల్ఫ్‌గ్యాంగ్ అమెడ్యూస్ మోజార్ట్ 1756, జనవరి 27 న లియోపోల్డ్ మోజార్ట్, అన్నా మారియా దంపతులకు హోలీ రోమన్ సామ్రాజ్యంలో భాగమైన సాల్జ్‌బర్గ్ లో జన్మించాడు. ఈ ప్రాంతం ప్రస్తుతం ఆస్ట్రియాలో ఉంది. ఇతను ఏడుమంది సంతానంలో ఆఖరివాడు. వీళ్ళలో ఐదుమంది చిన్నతనంలోనే మరణించారు.
మూలాలు
వర్గం:1756 జననాలు వర్గం:1791 మరణాలు వర్గం:సంగీత విద్వాంసులు
పెంగ్విన్ (సినిమా)
పెంగ్విన్ 2020లో తెలుగు మరియు తమిళ భాషల్లో విడుదలైన సస్పెన్స్‌ క్రైమ్‌ థ్రిల్లర్‌ సినిమా. స్టోన్‌ బెంచ్‌ ఫిల్మ్స్‌, ఫ్యాష‌న్ స్టూడియోస్‌ బ్యానర్‌పై కార్తీక్ సుబ్బ‌రాజ్, కార్తికేయ‌న్ సంతానం, సుధ‌న్ సుంద‌రం, జ‌య‌రాం సంయుక్తంగా నిర్మించిన ఈ చిత్రానికి ఈశ్వ‌ర్ కార్తీక్‌ దర్శకత్వం వహించాడు. కీర్తి సురేష్ ప్రధాన పాత్రలో నటించిన ఈ సినిమా 19 జూన్ 2020న అమెజాన్ ప్రైమ్‌లో విడుద‌లైంది.
మూలాలు
వర్గం:2020 తెలుగు సినిమాలు వర్గం:2020 సినిమాలు వర్గం:తెలుగు సినిమా
కిలికియా ఎఫ్.సి
కిలికియా ఫూట్బాల్ క్లబ్, రాజధాని యెరెవాన్ లో విరమించిన ఒక అర్మేనియన్ ఫుట్బాల్ క్లబ్. (Kilikia Futbolayin Akumb)
ప్రారంభం
కిలికియా ఎఫ్.సి. 1992 లో స్థాపించబడింది, ఇది మొట్టమొదటి స్వతంత్ర అర్మేనియన్ ఛాంపియన్షిప్ లో పాల్గొన్నది. 1992 లో, వారు పట్టికలో 12 వ స్థానాన్ని ఆక్రమించి, 1993 ఆర్ర్మేనియన్ ప్రీమియర్ లీగ్ లో ఆడటానికి అనుమతించారు. 1993 ప్రారంభంలో, క్లబ్ ఆర్థికంగా పోరాడుతున్న ఎఫ్.సి. మాలియాటితో విలీనమైంది. ఈ బృందం అర్మేనియన్ ఫస్ట్ లీగ్ కు జట్టును బహిష్కరించినందున ఒక్క సంవత్సరం మాత్రమే కొనసాగింది. 1994 ప్రారంభంలో రెండు క్లబ్ లు విడిపోయాయి, రద్దు చేయబడ్డాయి.
1997 లో పునరుద్ధరణ
కిలికియా ఎఫ్.సి. 1997 లో పునఃప్రారంభమయింది,  కానీ 1999 వరకు లీగ్ లో పాల్గొనలేదు. 1999 లో, కిలికియా ఎఫ్.సి. ప్రీమియర్ లీగ్ లో ఆర్ధికంగా పోరాడుతున్న క్లబ్ ప్యునిక్ యెరెవాన్ స్థానంలో చేరింది. 2001 లో కిలికియా ఎఫ్.సి. ప్రవేశ రుసుము చెల్లించటానికి నిరాకరించిన తరువాత అర్మేనియన్ ప్రీమియర్ లీగ్ నుండి బహిష్కరించబడింది. వారిని మరలా 2003 లో ప్రమోట్ చేశారు, అప్పటి నుండి ప్రీమియర్ లీగ్ లో ఆరవ, ఐదవ స్థానాలలో నిలిచింది, 2005 లో ఇంటర్టోటో కప్ లో ప్రవేశించడం ద్వారా ఐదో స్థానంలో నిలిచింది. క్లబ్ ఇతర స్థానిక క్లబ్బులతో కలిసి కొనసాగడానికి ఇబ్బందులు ఎదుర్కొంటున్నది, ఇది యువ స్థానిక ఆటగాళ్ళను మాత్రమే నిర్వహించింది.
తరువాత సంవత్సరాలు, రద్దుచేయిట
2011 లో, క్లబ్ మేనేజ్మెంట్ కిలికియా ఎఫ్.సి. 2011 జాతీయ ఛాంపియన్షిప్ లో, జనవరి 16 కి తగిన సహాయాన్ని చేకూరుస్తుంది. కానీ నిర్ధిష్ట కాలంలో నిర్ధారణ, చెల్లింపు చేయలేదు. జనవరి 26 న అర్మేనియా ఫుట్బాల్ ఫెడరేషన్ లో ఒక అధికారిక లేఖను పంపింది, ఆ లేఖలో ఈ జట్టు రద్దు చేయబడిందన్న సమాచారం ఉంది. అందువలనే ఆర్థిక సమస్యల కారణంగా 2011 లో ఆర్మేనియా ఛాంపియన్షిప్ లో పాల్గొనలేక పోయింది. జనవరి 31 న ఎఫ్.ఎఫ్.ఏ అధికారికంగా తన ఆధ్వర్యంలోని అన్ని ఫుట్బాల్ టోర్నమెంట్ల నుండి "కిలికియా"ని మినహాయించాలని నిర్ణయించుకుంది. అందువలన, ఈ క్లబ్ రద్దయింది.
విజయాలు
ఆర్మేనియన్ కప్పు
కిలికియా ఎఫ్.సి. యూరోపియన్ కప్పు
డిసెంబర్ 2008 నాటికి.
బాహ్య లెంకులు
With the website UEFA Appearances in UEFA Champions League: 1 (In the article about the team – information not available) Appearances in UEFA Europa League: 1 (In the article about the team – information not available) Appearances in UEFA Intertoto Cup: 1
వర్గం:ఆర్మేనియా క్రీడా ప్రాంగణాలు
నర్తు రామారావు
నర్తు రామారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ శాసనమండలికి మార్చి 2023లో జరిగిన ఎన్నికలకు స్థానిక సంస్థల కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది.
జననం, విద్యాభాస్యం
నర్తు రామారావు 1957 మే 5న ఆంధ్రప్రదేశ్ రాష్ట్రం, శ్రీకాకుళం జిల్లా, కవిటి మండలం, కొత్త పుట్టుగ గ్రామంలో జన్మించాడు. ఆయన 9వ వరకు చదువుకున్నాడు.
రాజకీయ జీవితం
నర్తు రామారావు కవిటి మండలం బెలగాం పీఏసీఎస్ అధ్యక్షుడిగా రాజకీయ జీవితాన్ని ఆ తర్వాత రెండు సార్లు లండారి పుట్టుగ సర్పంచ్‌గా పని చేశాడు. రామారావు కాంగ్రెస్ పార్టీ జిల్లా నాయకుడిగా, రాష్ట్ర కాంగ్రెస్ జాయింట్ సెక్రటరీగా వివిధ హోదాల్లో పని చేసి 2009 ఎన్నికల్లో ఇచ్చాపురం నుంచి కాంగ్రెస్ అభ్యర్థిగా పోటీ చేసి ఓడిపోయాడు.
నర్తు రామారావు వైఎస్సార్సీపీ ఆవిర్భావం అనంతరం పార్టీలో వివిధ హోదాల్లో పని చేసి  2014 ఎన్నికల్లో వైఎస్సార్సీపీ అభ్యర్థిగా పోటీ చేసి ఓడిపోయాడు. ఆయన 2019లో పార్టీ రాజకీయ, సామాజిక సమీకరణాల దృష్ట్యా పోటీకి దూరంగా ఉండి పార్టీ అభ్యర్థి తరపున ప్రచారంలో కీలకంగా పని చేశాడు. నర్తు రామారావు  వైసీపీ రాష్ట్ర కార్యదర్శిగా ఉన్న సమయంలో 2021 జులై 18న ఆంధ్రప్రదేశ్ గ్రీనింగ్‌ అండ్‌ బ్యూటిఫికేషన్‌ కార్పొరేషన్‌ ఛైర్మన్‌గా నియమితుడయ్యాడు.
నర్తు రామారావు వైఎస్సార్సీపీ చేసిన సేవలకు గాను 2023లో స్థానిక సంస్థల కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ఆయన పేరును ఖరారు చేసింది. నర్తు రామారావు మార్చి 17న 524 ఓట్ల మెజారిటీతో ఎమ్మెల్సీగా ఎన్నికై, మే 15న ఎమ్మెల్సీగా ప్రమాణ స్వీకారం చేశాడు.
మూలాలు
వర్గం:ఆంధ్రప్రదేశ్ వ్యక్తులు
నందిత శ్వేత
నందిత శ్వేత (శ్వేత శెట్టి) భారతీయ చలనచిత్ర నటి. తమిళ, తెలుగు చిత్రాలలో నటించింది. కన్నడ చిత్రం నంద లవ్స్ నందిత సినిమాతో శ్వేత తన నటనా జీవితాన్ని ప్రారంభించింది. తరువాత 2012లో తమిళం లో వచ్చిన అట్టకతి అనే కామెడీ చిత్రంలో నటించింది. 2016లో తెలుగులో వచ్చిన ఎక్కడికి పోతావు చిన్నవాడా హర్రర్ కామెడీ చిత్రంతో తెలుగు సినిమారంగం లోకి అడుగుపెట్టింది.
వ్యక్తిగత జీవితం
నందిత 1989, ఏప్రిల్ 30న కర్ణాటకలోని బెంగళూరులో జన్మించింది. తండ్రి వ్యాపారవేత్త, తల్లి గృహిణి. నందితకు ఇద్దరు తమ్ముళ్ళు ఉన్నారు.
సినిమా ప్రస్థానం
2006లో గ్రాడ్యుయేషన్ పూర్తిచేసిన తరువాత ఉదయ మ్యూజిక్‌ ఛానల్ లో వీజేగా తన కెరీర్ ను ప్రారంభించింది. 2008న కన్నడ చిత్రం నంద లవ్స్ నందిత చిత్రంలో తన నటనా జీవితాన్ని ప్రారంభించింది. ఈ చిత్రంలో ఆమె పాత్రకు నందిత అని పేరు ఉండడంతో, ఆ పేరునే తన స్క్రీన్ పేరుగా పెట్టుకుంది. 2012లో పా. రంజిత్ దర్శకత్వం వహించిన తమిళ చిత్రం అట్టకతి లో తొలిసారిగా నటించింది. ఈ సినిమాలోని నటనకు ప్రశంసలు అందుకుంది. దురై సెంథిల్‌కుమార్ దర్శకత్వం వహించిన ఎతిర్ నీచల్ చిత్రంలో అథ్లెట్‌గా నటించింది. ఇదర్కుతనే ఆసైపట్టై బాలకుమార అనే హాస్య చిత్రంలో విజయ్ సేతుపతి పక్కన చెన్నై అమ్మాయి కుముత పాత్రలో నటించింది.
2014లో శ్వేత నటించిన ముందాసుపట్టి, నలనుమ్ నంధినియుమ్, అయిందామ్ తలైమురాయి సిధా వైధియా సిగమని, 2015 లో ఉప్పు కరువాడు, పులి, 2016లో అంజల, ఎక్కడికి పోతావు చిన్నవాడా అనే చిత్రాలు విడుదలయ్యాయి. తెలుగులో ఉత్తమ సహాయ నటిగా ఫిలింఫేర్ అవార్డును గెలుచుకుంది. 2017 డిసెంబరులో ఉల్కుతు చిత్రం విడుదలైంది. కలకలప్పు 2లో అతిథి పాత్రలో నటించింది. ఆ తరువాత కాతిరుప్పోర్ పట్టియాల్, అసురవాధం రెండు తెలుగు సినిమాలు, శ్రీనివాస కళ్యాణం, బ్లఫ్ మాస్టర్ విడుదలయ్యాయి.
డబ్బింగ్ ఆర్టిస్ట్ గా
thumb|200x200px| సిమా అవార్డులలో నటి నందిత శ్వేత. ఉత్తమ నటికి అవార్డు
ఇతర లింకులు
వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:1989 జననాలు వర్గం:బెంగళూరు సినిమా నటీమణులు వర్గం:కర్ణాటక మహిళలు
కాలువ బుగ్గ
కర్నూలు జిల్లా ఓర్వకల్లు మండలం కాల్వబుగ్గ గ్రామంలో వెలసిన శ్రీ బుగ్గ రామేశ్వరస్వామి కొలిచిన భక్తుల కొంగుబంగారమై పూజలందుకుంటున్నాడు. ఇది కర్నూలు నుండి నంద్యాల వెళ్ళే రహదరిలో మనకు కనిపిస్తుంది. ఇక్కడ శివుడు బుగ్గరామేశ్వరునిగా మనకు దర్శనమిస్తాడు. పరశురాముని చే ప్రతిష్ఠించ బడుటచే ఈ స్వామి శ్రీ రామేశ్వరస్వామిగా పూజలందుకుంటున్నాడు. పరశురాముడు మాతృహనన పాతక నివృత్తి కోసం (తల్లిని చంపిన పాపాన్ని పోగొట్టు కోవడం కోసం) పలు తీర్థాల్లో స్నానాలు చేస్తూ, పలు ఋష్యాశ్రమాలను సందర్శిస్తూ, పలు దేవతా మూర్తులను ఆరాథిస్తూ, దేశ సంచారం చేస్తూ, ఈ ప్రదేశానికి వచ్చాడు. ఈ ప్రదేశం యొక్క ప్రశాంతత, పావనత్వాలకు ముగ్థుడై, ఇక్కడ పంచ శివలింగాలను ప్రతిష్ఠించి పూజించినట్లు, తరించినట్లు స్థలపురాణం చెపుతోంది. ఆలయం ప్రశాంత వాతావరణంలో విలసిల్లుతోంది. ముఖమండపం, అంత్రాలయం గర్భాలయం అనే మూడుభాగాలుగా నిర్మించ బడింది. ప్రాచీన నిర్మాణాలు స్పష్టంగా కన్పిస్తున్నాయి. గర్భగుడిలో రామలింగేశ్వరుడు కొలువుతీరి ఉంటాడు. శ్రీ స్వామి వారి ఎడమవైపు ఉపాలయంలో శ్రీ భవానీ మాత నిండైన మూర్తితో భక్తులను కరుణిస్తూ దర్శనమిస్తుంది. ప్రాకారమండపాలున్నాయి. ఇక్కడ ఒక కోనేరు సహజ సిద్దంగా భూమి నుండి ఉబికి వచ్చిన నీటి ఊట ‘బుగ్గ’ వలన ఏర్పడి నీరు కాలువలా ప్రవహించటం వలన ఈ ప్రదేశానికి కాలువ బుగ్గ అనే పేరు వచ్చింది. ఇక్కడి కోనేరులో నీరు అత్యంత శుభ్రంగా పారదర్శకంగా ఉంటుంది.అక్కడి నుంచి వెలుపలికి వస్తే కోనేటి మథ్యలో ప్రక్కనే ఉన్న బుగ్గ రామేశ్వరుడు కొలువుతీరి ఉన్నాడు. అందంగా నిర్మించిన మెట్ల కోనేటి మథ్యలో శివలింగం, ఆ శివలింగం శిరస్సు నుండి పైకి ఉబికి వచ్చే నీటిధారనును మనం స్పష్టంగా చూడవచ్చు. ఇది అద్భుతమైన దృశ్యాన్ని ఆవిష్కరిస్తుంది నీరు నిర్మలంగా ఉండి. రామేశ్వరుని శిరస్సు నుండి బుగ్గ వెలుపలికి ప్రవహించడం దర్శనీయమైన రమణీయదృశ్యమే. గర్బగుడిలో శ్రీ స్వామివారి పై నీటి బిందువులు పడతాయని చెపుతారు. కోనేటిలో అన్నికాలాల్లోను శివలింగం నుండి నీరు వస్తూనే ఉంటుందట. కాని కోనేటి లోని నీటి మట్టం మాత్రం పెరక్కుండా ఏర్పాట్లు చేయబడ్డాయి.ఇదే విధానం మహానంది లోను, యాగంటి లోను కూడా మనం చూడవచ్చు. ఈ ఆలయ ప్రాంగణం లోనే మరి మూడు శివాలయాలను కూడా మనం దర్శించుకోవచ్చు.ఇచ్చట పంచముఖేశ్వరుని విశ్వేశ్వరుని సేవించుకోవచ్చు. మహా శివరాత్రి నుండి మాస శివరాత్రి ఎన్నో ఉత్సవాలు శ్రీ స్వామికి అంగరంగ వైభవంగా నిర్వహిస్తున్నారు. ఆలయంలో నిత్యాన్నదాన పథకం నిర్వహించబడుతోంది. శివరాత్రి రోజున ఇక్కడ విశేషంగా పూజలు జరుగును.
కర్నూలు నుండి NH 18 మీద 33 కి. మీ. దూరములో కాలవబుగ్గాను చేర వచ్చు వర్గం:హిందూ దేవాలయాలు వర్గం:కర్నూలు జిల్లా పుణ్యక్షేత్రాలు వర్గం:ప్రసిద్ధ శైవక్షేత్రాలు
భారత రాష్ట్రపతి ఎన్నికలు 2022
భారత 16వ రాష్ట్రపతి ఎన్నికలు 2022లో జరగనున్నాయి. రాష్ట్రపతి రామ్‌నాథ్ కోవింద్ పదవీకాలం జులై 24తో ముగియనుంది. ఈ క్రమంలో దేశ 16వ భారత రాష్ట్రపతి ఎన్నిక జులై 18న నిర్వహించనున్నట్టు కేంద్ర ఎన్నికల సంఘం ప్రకటించింది. జులై 25న కొత్త రాష్ట్రపతి ప్రమాణ స్వీకారం చేస్తాడు.
రాష్ట్రపతి పదవికి అర్హత
రాజ్యాంగంలోని ఆర్టికల్-58 ప్రకారం పోటీ చేసే అభ్యర్థులకు ఈ కింద అర్హతలుండాలి.
నామినేషన్ విధానం
రాష్ట్రపతి పదవికి పోటీ చేసే అభ్యర్థిని 50మంది ఎలక్టోరల్ సభ్యులు ప్రతిపాదించాలి. ఆ తర్వాత 50మంది ఆమోదాన్ని తెలియజేయాలి. ఈ జాబితాను ఎన్నికల అధికారులకు సమర్పించి డిపాజిట్ కింద రూ.15వేలు కట్టాలి.
ఎన్నికల షెడ్యూల్
రాష్ట్రపతి ఎన్నికకు 2022 జూన్ 9న కేంద్ర ఎన్నికల సంఘం కమిషనర్ రాజీవ్ ‎కుమార్ షెడ్యూల్ ప్రకటించాడు. రహస్య బ్యాలెట్ పద్ధతిలో ఈ ఎన్నిక నిర్వహిస్తున్నట్లు చీఫ్ ఎన్నికల కమిషనర్ తెలిపాడు.
ఎన్నిక విధానం
రాష్ట్రపతి ఎన్నికల్లో పార్లమెంటు ఉభయసభల ఎంపీలు, వివిధ రాష్ట్రాలు, కేంద్రపాలిత ప్రాంతాల్లోని ఎమ్మెల్యేలు ఎలక్ట్రోల్ కాలేజీ సభ్యులుగా ఉంటారు. లోక్‌సభ, రాజ్యసభలోని నామినేటెడ్ సభ్యులకు మాత్రం రాష్ట్రపతి ఎన్నికల్లో ఓటు హక్కు లేదని, శాసనమండలి సభ్యులు ఎలక్టోరల్‌ కాలేజీలో ఉండరని ఈసీ తెలిపింది. ఓటింగ్‌ బ్యాలెట్‌ పేపర్‌ విధానంలో జరుగుతుంది. రాష్ట్రపతి ఎన్నికకు జరిగే పోలింగ్‌లో ఎంపీలు పార్లమెంటు ప్రాంగణంలో, ఎమ్మెల్యేలు ఆయా రాష్ట్రాల అసెంబ్లీ ప్రాంగణంలో ఏర్పాటు చేసిన పోలింగ్‌ బూత్‌లో తమ ఓటు హక్కును వినియోగించుకుంటారు. ఎంపీలు కనీసం 10 రోజులు ముందుగా సమాచారం ఇచ్చి దేశంలో మరెక్కడైనా (ఏ అసెంబ్లీలోనైనా) ఓటు హక్కు వినియోగించుకోవచ్చు.
మూలాలు
వర్గం:భారతదేశం
గణేష్ వాసుదేవ్ జోషి
గణేష్ వాసుదేవ్ జోషి (1828 ఏప్రిల్ 9 - 1880 జూలై 25) న్యాయవాది, సంఘ సంస్కర్త, రాజకీయ కార్యకర్త. అతను సార్వజనిక కాకాగా ప్రసిద్ధుడు. అతను పూనా సార్వజనిక సభ వ్యవస్థాపక సభ్యుడు. గౌరవనీయులైన జస్టిస్ మహాదేవ్ గోవింద్ రానడే ప్రారంభించి, విజయవంతంగా నిర్వహించిన గొప్ప పనులకు జోషి గొప్ప సహాయక వ్యవస్థగా ఉండేవాడు. మహారాష్ట్రియన్ పునరుజ్జీవనం ప్రారంభమైనప్పుడు అతను పూనాలో (ఇప్పటి పుణె) ఒక సామాజిక కార్యకర్త. తిలక్ అగార్కర్‌ల తరం భారత స్వాతంత్ర్య పోరాటానికి ప్రేరణ ఇచ్చినప్పుడు వారికి అతను మార్గదర్శకుడు. వాసుదేవ్ బల్వంత్ ఫడ్కే పై విచారణలో ఫడ్కేకు న్యాయవాదిగా జోషి వాదించాడు.
జోషి, తన కుమార్తెను గోపాల్ కృష్ణ గోఖలేకు ఇచ్చి పెళ్ళి చేసాడు.
1877 లో ఢిల్లీ దర్బార్‌లో, "తెల్లటి ఖద్దరు దుస్తులు" ధరించి, జోషి భారతదేశ వైస్రాయ్ (అప్పుడు లిట్టన్ యొక్క 1 వ ఎర్ల్ ) ను అడగడానికి లేచి, మహారాణి -"బ్రిటిష్ ప్రజలు అనుభవిస్తున్న రాజకీయ, సామాజిక హోదాను భారతదేశానికి మంజూరు చేయాలి."అని కోరాడు. ఈ డిమాండ్‌తో, స్వేచ్ఛా భారతదేశం కోసం ఉద్యమం లాంఛనంగా మొదలైనట్లైంది, ఇది భారతదేశంలో గొప్ప పరివర్తనకు నాంది అని చెప్పవచ్చు.
జోషి 1880 జూలై 25 న గుండె సమస్యతో మరణించాడు.
మూలాలు
వర్గం:మహారాష్ట్ర స్వాతంత్ర్య సమర యోధులు
మహబూబ్​నగర్
మహబూబ్ నగర్, తెలంగాణ రాష్ట్రం,మహబూబ్ నగర్ జిల్లా, మహబూబ్ నగర్ మండలానికి చెందిన నగరం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ నగరం పాత మహబూబ్ నగర్ జిల్లా లోని మహబూబ్ నగర్ మండలంలో ఉండేది.
భౌగోళిక స్థితి
మహబూబ్ నగర్ జిల్లా కేంద్ర స్థానమైన మహబూబ్‌నగర్‌ నగరం భౌగోళికంగా జిల్లా మధ్యలో రాష్ట్ర రాజధాని హైదరాబాదుకు నైరుతి వైపున 100 కిలోమీటర్ల దూరంలో 16°74" ఉత్తర అక్షాంశం, 78°00" తూర్పు రేఖాంశంపై ఉంది. చుట్టూ ఎత్తయిన కొండలు, గుట్టలచే ఆవరించబడిన ఈ నగరానికి రవాణా పరంగా రోడ్డు, రైలు మార్గాన మంచి వసతులున్నాయి.వ్యవసాయకంగా, పారిశ్రామికంగా ఈ నగరం ఇప్పుడే అభివృద్ధి వైపు అడుగులు వేస్తూ రాష్ట్రంలోని ఇతర ప్రధాన నగరాలతో పోటీ పడుతోంది.
నగర పరిపాలన
మహబూబ్‌నగర్‌ నగర పాలన స్పెషల్ గ్రేడు పురపాలక సంఘంచే నిర్వహించ బడుతుంది. నగరంలో నీటిసరఫరా, వీధిదీపముల నిర్వహణ, డ్రైనేజీ నిర్వహణ, పారిశుద్ధ్యం తదితర కార్యకలాపాలు పురపాలక సంఘముచే చేపట్టబడుతుంది. రజాకారుల కాలంలో "ధరోగా సఫాయి"గా పిల్వబడిన నగర పురపాలక స్థాయి అంచెలంచెలుగా పెరుగుతూ వచ్చింది. 1952లో మహబూబ్‌నగర్‌కు మున్సీపాలిటీగా గుర్తింపునిచ్చారు. అప్పుడు పురపాలక సంఘంలో 15 వార్డులు ఉండగా, ఆతరువాత 38 వార్డులుకు పెరిగినవి. ప్రారంభంలో మున్సీపాలిటీ స్థాయి మూడవగ్రేడు ఉండగా, ఇది కూడా క్రమక్రమంగా పెరుగుతూ ప్రస్తుతం స్పెషల్ గ్రేడు స్థాయికి పెరిగింది.ప్రస్తుతం సుమారు 3 లక్షల జనాభా కల ఈ నగరంలో 41 వార్డులు ఉన్నాయి.1883 నుండి ఈ నగరం జిల్లా కేంద్రంగా సేవలందిస్తుంది.తలపండిన మేధావులు, రాజకీయ ఉద్ధండులు ఈ పురపాలక సంఘానికి చైర్మెన్లుగా వ్యవహరించారు.
జిల్లా కేంద్రం కావడంతో మండల, డివిజన్ స్థాయి కార్యాలయాలతో పాటు అన్ని శాఖలకు చెందిన జిల్లా స్థాయి ప్రభుత్వ కార్యాలయాలు నగరంలో ఉన్నాయి.
నగర చరిత్ర
ఈ ప్రాంతంలో పాలు, పెరుగు సమృద్ధిగా లభించుట కారణంగా ఈ నగరానికి పాలమూరు అని పేరు ఉండేది.పాలమూరు అని కూడా పిల్వబడే ఈ నగరానికి చరిత్రలో రుక్కమ్మపేట అని పేరు ఉండేది. హైదరాబాదును పాలిస్తున్న ఆరవ నిజాం మీర్ మహబూబ్ అలీ ఖాన్ పేరు మీదుగా ఈ నగర నామాన్ని మహబూబ్ నగర్‌గా మార్చబడింది. ఇప్పటికీ గ్రామీణ ప్రజలు పాలమూరు నామంతోనే వ్యవహరిస్తారు. మొదట చిన్న పట్టణంగా ఉన్న మహబూబ్ నగర్‌ను జిల్లా కేంద్రం చేయడంతో క్రమక్రమంగా జిల్లాలోనే పెద్ద నగరంగా అభివృద్ధి చెందింది.1883లో జిల్లా ప్రధానకేంద్రం నాగర్‌కర్నూలు నుంచి మహబూబ్‌నగర్‌కు మార్చబడింది. నాగర్‌కర్నూలు జిల్లా కేంద్రంగా ఉన్న సమయంలో ఇక్కడ రైలు మార్గం ఏర్పాటు కావడంతో సౌలభ్యం దృష్ట్యా జిల్లా కేంద్రాన్ని ఇక్కడికి మార్చారు. ప్రారంభంలో లోకాయపల్లి సంస్థానంలో ఉన్న ఈ ప్రాంతం చుక్కాయపల్లిగా కూడా పిలువబడింది. ఈ ప్రాంతానికి అనేక ప్రాంతాల నుంచి వచ్చినవారు స్థిరపడడంతో పాలమూరు, పాతపాలమూరు, న్యూటౌన్ అనే మూడు ప్రాంతాలు ఏర్పడ్డాయి. నిజాం ప్రభుత్వానికి వ్యతిరేకంగా రజాకర్లపై జరిగిన ఉద్యమంలో ఈ ప్రాంతానికి చెందిన పలువులు పాల్గొన్నారు. ఆ సమయంలో ఇక్కడ ఆర్యసమాజ్ శాఖ బలంగా ఉండేది. క్రమేణా ఈ మూడు ప్రాంతాలు ఏకమైనాయి.మళ్ళీ పాలమూరు పూర్వ వైభవం లో కి రావడానికి పాలకులు కృషి చేస్తున్నారు.
వాతావరణం
ఈ నగర వాతావరణం ప్రధానంగా పొడిగా ఉండటం వలన ఏడాదిలో 9 నెలలు (మార్చి, ఏప్రిల్, మే మినహా) ఆహ్లాదకరంగా ఉంటుంది. వేడిమి, ఇతర ప్రధాన నగరాలలాగానే కనిపించినా, వాస్తవ వేడిమి, ఏ మాత్రం తేడా లేకుండా ఉంటుంది. ఇతర జిల్లా ప్రధాన నగరాల్లో కర్నూలు, వరంగల్ నగరాలలో కనిపించే వాతావరణం కన్నా సుమారు 10 డిగ్రీలు ఉష్ణోగ్రత అధికంగా ఉంటుంది.
రవాణా వ్యవస్థ
220x220px|thumb| మహబూబ్‌నగర్ పట్టణంలోని కొత్త బస్సుస్టేషను
రోడ్డు రవాణా
రాష్ట్ర రాజధాని హైదరాబాదుకు కేవలం 100 కిలోమీటర్ల దూరంలోనే ఉండుట, హైదరాబాదు నుంచి కర్ణాటక రాష్ట్రపు ప్రముఖ నగరాలకు వెళ్ళు రహదారి ఈ నగరం గుండా పోవుటచే రోడ్డు రవాణా సౌకర్యవంతంగా ఉంది. 7వ నెంబరు జాతీయ రహదారి నగరానికి 8 కిలోమీటర్ల దూరం నుంచి (భూత్పూర్ వైపు) వెళ్ళుచున్నది. హైదరాబాదు నుంచి కర్ణాటక రాష్ట్రపు ప్రధాన నగరాలైన రాయచూరు, ఉడిపి, మంగళూరు, బళ్ళారి, గదగ్, గోవా-పనాజీ వైపు వెళ్ళు బస్సులు మహబూబ్ నగర్ నగరం గుండా సాగే 167వ జాతీయ రహదారి మీదుగా వెళ్తాయి.